Konkurransetilsynet vil ha et fritt drosjemarked

Konkurransetilsynet vil ha slutt på prisregulering og løyver i drosjemarkedet. Men fri konkurranse kan gi dyrere taxiturer.

Ntb

20. mars 2015 08:27 Sist oppdatert 20. mars 2015

40 år etter at konkurranse erstattet regulering i resten av økonomien, er det på tide å avvikle prisreguleringen for drosjer også, konkluderer tilsynet i en rapport VG omtaler fredag.

— Vi ønsker å fjerne begrensningene som dagens prisregulerte løyvesystem gir. Vi forslår derfor at alle som vil drive åpent og seriøst, skal få kjøre drosje, sier Konkurransetilsynets direktør Christine B. Meyer.